১৮৯৫ সালের জুনে প্রথম যে বইটি তিনি পড়তে চেয়েছিলেন, সেটি ছিল The Confessions of St Augustine -এর বিভিন্ন খন্ড। ওয়াল্টার পেটারের The Renaissance ছিল তাঁর জীবনে পাঠ করা মূল বইগুলির মধ্যে অন্যতম। এটি ছিল নান্দনিকতার দিক থেকে অন্যতম শ্রেষ্ঠ এক বই যা ওয়াইল্ডকে এতোটাই প্রভাবিত করেছে যে তিনি নিজেই শিল্পের প্রতি ঝুঁকে পড়েন। লাইব্রেরীতে থেকারে বা ডিকেন্সের কোন উপন্যাস ছিল না। তাই তিনি নুতন বই সংগ্রহের জন্য অনুরোধ করেন। তাদেরকে তিনি জানান, এই বইগুলির সংগ্রহ কারাগারে থাকলে বন্দীদের অনেকের জন্য তা মঙ্গল বয়ে আনবে, যেমনটি তার ক্ষেত্রে হয়েছে।